SZENTJAKABFA KÖZSÉG ÖNKORMÁNYZATA

8272 Szentjakabfa, Fő u. 37.
Szám: SZJ/270-8/2024. 

J E G Y Z Ő K Ö N Y V

Készült:
Szentjakabfa Község Önkormányzata Képviselő-testülete 2024. október 9-én 16.00 órakor megtartott nyilvános alakuló üléséről
Az ülés helye:
Faluház

(Szentjakabfa, Fő u. 37.)  

Jelen vannak:
Steierlein Imre
polgármester 

Cséri Zoltán


Hoffman Erika
 


Molnárné Titz Andrea



Titz Zoltán
 képviselők
Tanácskozási joggal megjelent:

Ágoston Zoltán
HVB elnöke

dr. Varga Viktória 
jegyző, jegyzőkönyvvezető
Steierlein Imre polgármester: Köszönti az alakuló ülésen megjelenteket. Megállapítja, hogy a képviselő-testület 5 fő jelenlétével határozatképes, az ülést megnyitja. Javasolja, hogy a mai nyilvános ülésen a meghívóban szereplő napirendi pontok kerüljenek megtárgyalásra.

A napirendet a képviselő-testület egyhangú szavazással elfogadja. 

NAPIREND 

1) 
A Helyi Választási Bizottság elnökének tájékoztatója az önkormányzati választásokról

2) 
A Képviselő – testület tagjainak eskütétele

3) 
Polgármester eskütétele

4)  
Polgármester tiszteletdíjának megállapítása


Előterjesztő: dr. Varga Viktória jegyző

5)  
A Szentjakabfa Község Önkormányzata Szervezeti és Működési Szabályzatáról szóló 5/2017. (V.30.) önkormányzati rendelet felülvizsgálata 

Előterjesztő: Steierlein Imre polgármester

6)  
Bizottsági tagok megválasztása

Előterjesztő: Steierlein Imre polgármester

7)  
Alpolgármester megválasztása, eskütétele

Előterjesztő: Steierlein Imre polgármester

8)  
Alpolgármester tiszteletdíjának megállapítása

Előterjesztő: Steierlein Imre polgármester
9)  
Az önkormányzati képviselők tiszteletdíjáról szóló önkormányzati rendelet megalkotása

Előterjesztő: Steierlein Imre polgármester
NAPIREND TÁRGYALÁSA

1-3) A Helyi Választási Bizottság elnökének tájékoztatója az önkormányzati választásokról

Steierlein Imre polgármester: Felkéri Ágoston Zoltánt, a helyi választási bizottság elnökét, hogy ismertesse a választás eredményeit.

Ágoston Zoltán HVB elnök: Szentjakabfa településen a szavazás megkezdésekor a névjegyzéken lévő választópolgárok száma 100 fő. A választáson szavazóként megjelent választópolgárok száma 71 fő. Az urnában bélyegzőlenyomat nélküli szavazólap nem volt. A lebélyegzett szavazólapok száma 71 db, ebből 5 db volt érvénytelen. Az érvényes szavazólapok száma 66 db, és az összeset Steierlein Imre független polgármester-jelöltre adták le, így Szentjakabfa község megválasztott polgármestere Steierlein Imre. Az egyéni listás választás adatai szerint az urnában bélyegzőlenyomat nélküli szavazólap nem volt. A lebélyegzett szavazólapok száma 71 db, érvénytelen 1 db, így az érvényes szavazólapok száma:
70 db. Az érvényes szavazatok számának megoszlása: Cséri Zoltán 51 db, Titz Zoltán 44 db, Molnárné Titz Andrea 63 db, Urr György 9 db, Hoffman Erika 48 db, Steixner László 24 db és Varga Péter 26 db. A megválasztható képviselők száma: 4 fő. A megválasztott képviselők Molnárné Titz Andrea, Cséri Zoltán, Hoffman Erika és Titz Zoltán. Szentjakabfán a választások a jogszabályi előírásoknak megfelelően zajlottak le. A választás napján a Helyi Választási Bizottsághoz kifogás nem érkezett, rendkívüli esemény a nap folyamán nem történt.  

Steierlein Imre polgármester: Köszöni a beszámolót és ezúton is köszönik a helyi választási bizottság munkáját. Gratulál a képviselőknek, jó munkát kíván. A képviselők eskütételével folytatják.
A Képviselő-testület tagjai leteszik az esküt.

dr. Varga Viktória jegyző: Most pedig polgármester úr eskütételre kerül sor, melyet a képviselő-testület előtt kell letennie.

Steierlein Imre polgármester a Képviselő-testület előtt leteszi az esküt.

4)  
Polgármester tiszteletdíjának megállapítása


Előterjesztő: dr. Varga Viktória jegyző

Steierlein Imre polgármester: Átadja a szót jegyző asszonynak.

dr. Varga Viktória jegyző: Szentjakabfa községben társadalmi megbízatású polgármester megválasztására került sor, ennek megfelelően kell alkalmazni az Mötv. szabályait, melyek alapján Szentjakabfa községben a polgármester tiszteletdíja havi bruttó 260.000 Ft. A költségtérítés összege a tiszteletdíj 15 %-a, azaz 39.000 Ft. Ezektől a számoktól eltérni nem lehet, a képviselő-testület csak rögzíteni tudja a határozatában a polgármester tiszteletdíjának összegét.

Steierlein Imre polgármester: Köszöni, kérdezi, hogy van-e valakinek az elhangzottakkal kapcsolatban kérdése?
Kérdés, vélemény, javaslat, hozzászólás nem hangzik el, Steierlein Imre polgármester a határozati javaslatokat egyben teszi fel szavazásra.

Szentjakabfa Község Önkormányzata Képviselő-testülete 5 igen szavazattal – egyhangúlag - az alábbi határozatokat hozza:

36/2024. (X.9.)
Szj. ÖNKORMÁNYZATI 
HATÁROZAT

Szentjakabfa Község Önkormányzata Képviselő-testülete megállapítja, hogy a Magyarország helyi önkormányzatairól szóló 2011. évi CLXXXIX. törvény 71. § (5) bekezdése alapján Steierlein Imre polgármester tiszteletdíja 2024. október 1. napjától 260.000 Ft/hó. 

Határidő: folyamatos

Felelős: jegyző
37/2024. (X.9.)
Szj. ÖNKORMÁNYZATI 
HATÁROZAT

Szentjakabfa Község Önkormányzata Képviselő-testülete megállapítja, hogy a Magyarország helyi önkormányzatairól szóló 2011. évi CLXXXIX. törvény 71. § (6) bekezdése alapján Steierlein Imre polgármester 2024. október 1. napjától tiszteletdíjának 15 %-ában meghatározott, 39.000 Ft összegű költségtérítésre jogosult.

Határidő: folyamatos

Felelős: jegyző
5)  
A Szentjakabfa Község Önkormányzata Szervezeti és Működési Szabályzatáról szóló 5/2017. (V.30.) önkormányzati rendelet felülvizsgálata 

Előterjesztő: Steierlein Imre polgármester

Steierlein Imre polgármester: Kéri jegyző asszonyt, hogy ismertesse a napirendet.

dr. Varga Viktória jegyző: A jogszabályi előírás alapján a képviselő-testület az alakuló vagy az azt követő ülésen megalkotja, vagy felülvizsgálja szervezeti és működési szabályzatáról szóló rendeletét. Az SZMSZ módosítására az elmúlt évek gyakorlati tapasztalatai alapján a rendelet pontosítása, kiegészítése, egyszerűsítése miatt van szükség, ilyen például a vegyek ügyek törlése, vagy a polgármesteri fogadóóra rugalmassá tétele.
Steierlein Imre polgármester: Köszöni. Kérdezi, hogy van-e valakinek kérdése?
Kérdés, vélemény, javaslat, hozzászólás nem hangzik el, Steierlein Imre polgármester a határozati javaslatot szavazásra teszi fel.

Szentjakabfa Község Önkormányzata Képviselő-testülete 5 igen szavazattal – egyhangúlag - az alábbi határozatot hozza:

8/2024. (X.10.)
ÖNKORMÁNYZATI 

RENDELET
Szentjakabfa Község Önkormányzata Képviselő–testülete a Szentjakabfa Község Önkormányzata Szervezeti és Működési Szabályzatáról szóló 5/2017. (V.30.) önkormányzati rendelet módosításáról szóló rendelet–tervezetet elfogadja, és 8/2024. (X.10.) számon rendeletei közé iktatja.
6)  
Bizottsági tagok megválasztása

Előterjesztő: Steierlein Imre polgármester

Steierlein Imre polgármester: A képviselő-testület állandó bizottsága az Ügyrendi Bizottság, amely 3 fő képviselőből áll. A polgármester, alpolgármester nem lehet tagja a bizottságnak. Javasolja, hogy a bizottság tagjai a határozati javaslatban megjelölt személyek legyenek. Kérdezi, hogy valakinek van-e kérdése, észrevétele, hozzászólása?
Kérdés, vélemény, javaslat, hozzászólás nem hangzik el, Steierlein Imre polgármester a határozati javaslatokat egyben teszi fel szavazásra.

Szentjakabfa Község Önkormányzata Képviselő-testülete 5 igen szavazattal – egyhangúlag - az alábbi határozatokat hozza:

38/2024. (X.9.)
Szj. ÖNKORMÁNYZATI 
HATÁROZAT

Szentjakabfa Község Önkormányzata Képviselő-testülete az Ügyrendi Bizottság elnökévé
Hoffman Erika
 képviselőt megválasztja. 
39/2024. (X.9.)
Szj. ÖNKORMÁNYZATI 
HATÁROZAT

Szentjakabfa Község Önkormányzata Képviselő-testülete az Ügyrendi Bizottság tagjává
Cséri Zoltán
képviselőt megválasztja. 

40/2024. (X.9.)
Szj. ÖNKORMÁNYZATI 
HATÁROZAT

Szentjakabfa Község Önkormányzata Képviselő-testülete az Ügyrendi Bizottság tagjává 
Titz Zoltán
képviselőt megválasztja. 

7)  
Alpolgármester megválasztása, eskütétele

Előterjesztő: Steierlein Imre polgármester

Steierlein Imre polgármester: A képviselő-testület a polgármester javaslatára a polgármester helyettesítésére egy társadalmi megbízatású alpolgármestert választ. A hagyományokhoz is híven a legtöbb szavazatot kapott Molnárné Titz Andreával egyeztetett és őt javasolja Szentjakabfa Község alpolgármesterének. Az alpolgármester megválasztása titkos szavazással történik, amit az Ügyrendi Bizottság bonyolítja le.

A titkos szavazás idejére Steierlein Imre polgármester szünetet rendel el.

Steierlein Imre polgármester: Felkéri az Ügyrendi Bizottság elnökét, hogy ismertesse a titkos szavazás eredményét.

Hoffman Erika Ügyrendi Bizottság elnöke: A titkos szavazásról készült jegyzőkönyv alapján elmondja, hogy 5 érvényes igen szavazattal Szentjakabfa község alpolgármesterének Molnárné Titz Andrea képviselőt választották meg. 
Steierlein Imre polgármester: Kéri, hogy az Ügyrendi Bizottság által tett jelentés szerint a képviselő-testület döntését foglalják alakszerű határozatba. 
Szentjakabfa Község Önkormányzata Képviselő-testülete 5 igen szavazattal – egyhangúlag - az alábbi határozatot hozza:

41/2024. (X.9.)
Szj. ÖNKORMÁNYZATI 
HATÁROZAT

Szentjakabfa Község Önkormányzata Képviselő-testülete 

Molnárné Titz Andrea
önkormányzati képviselőt a Magyarország helyi önkormányzatairól szóló 2011. évi CLXXXIX. törvény 74. § (1) bekezdése, valamint a Szentjakabfa Község Önkormányzata Szervezeti és Működési Szabályzatáról szóló 5/2017. (V.30.) önkormányzati rendelet 35. § (1) bekezdése alapján alpolgármesterré megválasztja.
Steierlein Imre polgármester: Gratulál alpolgármester asszonynak, kéri, hogy tegye le az esküt.
Molnárné Titz Andrea alpolgármester a Képviselő-testület előtt leteszi az esküt.
8)  
Alpolgármester tiszteletdíjának megállapítása

Előterjesztő: Steierlein Imre polgármester
Steierlein Imre polgármester: Az előzőekben társadalmi megbízatású alpolgármester megválasztására került sor, akinek tiszteletdíját úgy kell megállapítani, hogy az ne haladja meg a társadalmi megbízatású polgármester tiszteletdíja 90 %-át, ami 260.000 Ft. Javasolja az alpolgármesteri tiszteletdíjat a társadalmi megbízatású polgármester tiszteletdíjának 12 %-ban, azaz 31.200 Ft-ban megállapítani. A költségtérítés ebben az esetben 4.680 Ft. Kérdezi, hogy valakinek van-e kérdése, észrevétele, hozzászólása?
Molnárné Titz Andrea alpolgármester: Köszöni a javaslatot. Bejelenti, hogy személyes érintettsége miatt az alpolgármesteri tiszteletdíj megállapítására vonatkozó szavazásból kéri a kizárását. 

További kérdés, vélemény, javaslat, hozzászólás nem hangzik el, Steierlein Imre polgármester a határozati javaslatot szavazásra teszi fel.

Szentjakabfa Község Önkormányzata Képviselő-testülete 5 igen szavazattal - egyhangúlag – az alábbi határozatot hozza:

42/2024. (X.9.)
Szj. ÖNKORMÁNYZATI 
HATÁROZAT

Szentjakabfa Község Önkormányzata Képviselő-testülete Molnárné Titz Andrea alpolgármestert az alpolgármesteri tiszteletdíj megállapításáról szóló szavazásból személyes érintettsége miatt kizárja.
Kérdés, vélemény, javaslat, hozzászólás nem hangzik el, Steierlein Imre polgármester a határozati javaslatokat egyben teszi fel szavazásra.

Szentjakabfa Község Önkormányzata Képviselő-testülete 4 igen szavazattal – egyhangúlag - az alábbi határozatokat hozza:

43/2024. (X.9.)
Szj. ÖNKORMÁNYZATI 
HATÁROZAT

Szentjakabfa Község Önkormányzata Képviselő-testülete Molnárné Titz Andrea alpolgármester tiszteletdíját 2024. október 9. napjától a társadalmi megbízatású polgármester tiszteletdíjának 12 %-ában, 31.200 Ft/hó összegben állapítja meg. 

Határidő: folyamatos

Felelős: jegyző
44/2024. (X.9.)
Szj. ÖNKORMÁNYZATI 
HATÁROZAT

Szentjakabfa Község Önkormányzata Képviselő-testülete Molnárné Titz Andrea alpolgármester részére 2024. október 9. napjától járó költségtérítést tiszteletdíjának 15 %-ának megfelelő összegben: 4.680 Ft-ban állapítja meg.

Határidő: folyamatos

Felelős: jegyző
9)  
Az önkormányzati képviselők tiszteletdíjáról szóló önkormányzati rendelet megalkotása

Előterjesztő: Steierlein Imre polgármester
Steierlein Imre polgármester: 5 évvel ezelőtt még úgy döntöttek, hogy a költségvetést tekintve nem állapítanak meg tiszteletdíjat. Mára a környéken ők az egyetlen önkormányzat, ahol nincs képviselői tiszteletdíj, ezért azt javasolja, hogy egy jelképes összeget, 15.000 Ft-ot állapítsanak meg, ezt a mostani költségvetés elbírja. Kérdezi, hogy valakinek van-e kérdése, észrevétele, hozzászólása?

További kérdés, vélemény, javaslat, hozzászólás nem hangzik el, Steierlein Imre polgármester a határozati javaslatot szavazásra teszi fel.
Szentjakabfa Község Önkormányzata Képviselő-testülete 5 igen szavazattal – egyhangúlag - az alábbi határozatot hozza:

9/2024. (X.10.)
ÖNKORMÁNYZATI 

RENDELET
Szentjakabfa Község Önkormányzata Képviselő-testülete az önkormányzati képviselők tiszteletdíjáról szóló rendelet-tervezetet elfogadja és 9/2024. (X.10.) számon önkormányzati rendeletei közé iktatja.
Több napirendi pont nem lévén Steierlein Imre polgármester megköszöni a nyilvános alakuló ülésen való részvételt, és azt 16.40 órakor bezárja.

K.m.f.


         Steierlein Imre



                    dr. Varga Viktória

          polgármester


                                             jegyző
6

